LĪGUMS REĢISTRĒTS NP

2019.gada 23.jūlijā

Nr.p-184/NP/2019/VAMOIC2018/16

**VISPĀRĪGĀ VIENOŠANĀS**

par mērtrauka iegādi

*(iepirkuma identifikācijas Nr. VAMOIC 2018/165)*

Rīgā 2019.gada 18.jūlijā

**Latvijas Republikas** (turpmāk - LR) **Aizsardzības ministrijas Nacionālo bruņoto spēku** (turpmāk - NBS) **Nodrošinājuma pavēlniecība** (turpmāk - NP), vienotais reģistrācijas Nr.90001259776, turpmāk – **Pasūtītājs**, \_\_\_\_\_\_\_\_\_\_\_\_personā, kurš darbojas uz Nodrošinājuma pavēlniecības Nolikuma pamata no vienas puses, un

**Sabiedrība ar ierobežotu atbildību "Hidronex"**, kasreģistrēta LR Komercreģistrā 2014.gada 09.janvārī ar vienoto reģistrācijas Nr. 40103746693, turpmāk – **Piegādātājs**, tās \_\_\_\_\_\_\_\_\_\_personā, kas darbojas pamatojoties uz Statūtiem, no otras puses,

**Pasūtītājs** un **Piegādātājs** turpmāk kopā – Līdzēji, un katrs atsevišķi - Līdzējs,

pamatojoties uz atklāta konkursa “Degvielas un smērvielu noliktavu speciālā aprīkojuma iegāde”, identifikācijas Nr. VAMOIC 2018/165, turpmāk – Atklāts konkurss, rezultātiem 2019.gada 13.jūnija protokolā Nr. VAMOIC 2018/165-**09**, noslēdz šādu vispārīgo vienošanos, turpmāk - Vienošanās:

1. **VIENOŠANĀS PRIEKŠMETS UN VISPĀRĪGIE NOTEIKUMI**
   1. Vienošanās priekšmets ir kārtība, kādā **Pasūtītājs** vienojas un slēdz piegādes līgumus ar **Piegādātāju** par Vienošanās pielikumā Nr.2 „Tehniskā specifikācija”, turpmāk – Tehniskā specifikācija, norādītā mērtrauka, turpmāk – Prece, piegādi.

**1.2.** Vienošanās mērķis ir: noteikt un raksturot starp **Pasūtītāju** un **Piegādātāju** slēdzamos līgumus par Preces piegādi, turpmāk tekstā – Līgums (Vienošanās pielikums Nr.1), kā arī paredzēt kārtību, pamatojoties uz kuru tiks slēgti Līgumi, t.sk. nosakot vispārējus noteikumus attiecībā uz Līguma priekšmetu, Preces kvalitāti, piegādes termiņiem un citiem pamatnoteikumiem.

**1.3. Piegādātājs** piegādā Preci atbilstoši Vienošanās noteikumiem, tajā skaitā Vienošanās pielikumā Nr.2 norādītajai tehniskajai specifikācijai, **Piegādātāja** iesniegtajam tehniskajam piedāvājumam (Vienošanās pielikums Nr.3 „Piegādātāja Tehniskais piedāvājums”), turpmāk tekstā – Tehniskais piedāvājums, un Līgumam.

1. **VIENOŠANĀS KOPĒJĀ SUMMA UN PRECES CENA**
   1. Vienošanās kopējo summu veido visu Vienošanās darbības laikā noslēgto Līgumu ietvaros veikto pasūtījumu kopējā summa.
   2. Detalizēts Preces izcenojums ir norādīts Līgumā.
   3. Līgumā norādītās Preces vienas vienības cenā ir iekļauta Preces vērtība, iepakojuma, transportēšanas, piegādes un izkraušanas izmaksas Vienošanās 5.3.punktā norādītajā Preces piegādes vietā, visi valsts un pašvaldības noteiktie nodokļi (izņemot pievienotās vērtības nodokli, turpmāk tekstā– PVN) un nodevas, kā arī visas citas izmaksas, kas saistītas ar Vienošanās un Līguma izpildi.
   4. Ja Vienošanās ir noslēgta tikai ar vienu **Piegādātāju** vai arī Vienošanās ir palicis tikai viens no **Piegādātājiem**, **Piegādātājs** ir tiesīgs ierosināt paaugstināt Preces cenu ne ātrāk kā pēc 12 (divpadsmit) kalendārajiem mēnešiem no Vienošanās spēkā stāšanās dienas un turpmāk ne biežāk kā vienu reizi gadā. Šajā gadījumā **Piegādātājam** ir jāiesniedz objektīvs pamatojums **Pasūtītājam** Preces cenas izmaiņām. Gadījumā, ja **Pasūtītājs** nepiekrīt cenas izmaiņām, **Pasūtītājam** ir tiesības vienpusēji atkāpties no Vienošanās. **Piegādātājs** nav tiesīgs paaugstināt Preces cenas vairāk nekā par 5% (pieciem procentiem) no **Piegādātāja** piedāvājumā norādītajām cenām.
2. **LĪGUMA SLĒGŠANAS TIESĪBU PIEŠĶIRŠANAS KĀRTĪBA**
   1. **Pasūtītājs** nodrošina Līgumu slēgšanas tiesību piešķiršanas procedūras organizēšanu.
   2. Līgumu saskaņā ar Vienošanos slēdz **Pasūtītājs** ar **Piegādātāju**.
   3. Līgumu uz nākamo periodu **Pasūtītājs** slēdz ar **Piegādātāju**, Vienošanās 3.5. punktā noteiktajā kārtībā.
   4. Katra Līguma darbības periods no attiecīgā Līguma spēkā stāšanās dienas ir 12 (divpadsmit) mēneši vai īsāks periods, ja līdz Vienošanās termiņa beigām ir palicis īsāks termiņš.
   5. Kārtējā Līguma slēgšanas tiesību piešķiršanas kārtība:
      1. **Pasūtītājs** nosūta **Piegādātājam** pa pastu un e-pastu uzaicinājumu iesniegt piedāvājumu kārtējā Līguma noslēgšanai (turpmāk – Uzaicinājums).
      2. **Piegādātājs** 10 (desmit) darba dienu laikā no Uzaicinājuma izsūtīšanas dienas nosūta vai personīgi iesniedz **Pasūtītājam** piedāvājumu aizlīmētā aploksnē atbilstoši Uzaicinājumā minētajam, kā arī piedāvāto Preces cenu par Uzaicinājumā norādīto Preci (turpmāk – Piedāvājums).
      3. **Pasūtītājs** pēc Piedāvājumu iesniegšanas beigu termiņa dienas izvēlas Uzaicinājumā norādītajām prasībām atbilstošu saimnieciski visizdevīgāko piedāvājumu, ņemot vērā viszemāko Preces vienas vienības cenu, un nosūta **Piegādātājam** pa pastu vai e-pastu paziņojumu par pieņemto lēmumu.
      4. Ja **Piegādātājs** neparaksta Līgumu 5 (piecu) darba dienu laikā pēc Līguma saņemšanas no **Pasūtītāja**, uzskatāms, ka **Piegādātājs** atsakās noslēgt Līgumu.
      5. **Piegādātājs** ne vēlāk kā 5 (piecu) darba dienu laikā no Līguma saņemšanas dienas paraksta Līgumu un nekavējoties nosūta to **Pasūtītājam** Līguma parakstīšanai un reģistrēšanai.
3. **LĪDZĒJU TIESĪBAS UN PIENĀKUMI**
   1. **Piegādātājs**:
      1. atbild par darba drošības un aizsardzības, drošības tehnikas, vides aizsardzības, valsts ugunsdrošības un citu normatīvo aktu, kas attiecas uz Preci un Preces piegādi, ievērošanu;
      2. nodrošina Preces piegādei, pārvadāšanai un izkraušanai nepieciešamos palīgmateriālus, mehānismus, instrumentus, darbiniekus u.c.;
      3. garantē un nodrošina, ka tam visā Vienošanās darbības termiņā būs spēkā visas nepieciešamās atļaujas un licences, kas noteiktas normatīvajos aktos, lai varētu nodarboties ar Preces tirdzniecību un garantijas saistību izpildi;
      4. nedrīkst nodot tam ar Vienošanos uzlikto pienākumu izpildi trešajām personām, kā arī nedrīkst izpaust Vienošanās un Līguma izpildes gaitā iegūto informāciju par **Pasūtītāju** trešajām personām un izmantot ar Vienošanās un Līguma izpildi saistīto informāciju komerciāliem nolūkiem;
      5. nedrīkst veikt jebkādu **Pasūtītāja** objektu un iekārtu patvaļīgu fotografēšanu un filmēšanu, izņemot gadījumus, kad šāds **Piegādātāja** pienākums noteikts normatīvajos aktos vai citos gadījumos, kas iepriekš rakstiski saskaņots ar **Pasūtītāju**;
      6. ne vēlāk kā 5 (piecu) darba dienu laikā pēc Līguma noslēgšanas, iesniedz **Pasūtītājam** transportlīdzekļu un transportlīdzekļu vadītāju sarakstu, kas veiks Preces piegādi;
      7. paziņo **Pasūtītājam** par darba tiesisko attiecību izbeigšanu ar darbinieku, kurš iesaistīts Preču piegādē 1 (vienas) darba dienas laikā pēc darba tiesisko attiecību pārtraukšanas, izņemot gadījumus, kad Piegādātājs Preču piegādei izmanto kurjerdienesta pakalpojumus;
      8. ir tiesīgs nomainīt **Piegādātāja** piedāvājumā norādītās Preces ražotāju vai nosaukumu objektīvu iemeslu dēļ (piemēram, ražotājs vairs nepiedāvā konkrēto preci), iepriekš rakstveidā saskaņojot minētās izmaiņas ar **Pasūtītāju**. Šādā gadījumā jaunajai Precei ir jābūt ne sliktākas kvalitātes, sastāva un prasību kā **Piegādātāja** piedāvājumā norādītajai attiecīgajai Precei un tai ir pilnībā jāatbilst Tehniskai specifikācijai. Gadījumā, ja Līguma darbības laikā **Piegādātājs** maina kādu no piedāvātās Preces ražotājiem vai nosaukumu, **Piegādātajam** ir jāsaglabā Līgumā norādītā attiecīgās Preces cena.
   2. **Pasūtītājs**:
      1. Vienošanās noteiktajā kārtībā slēdz Līgumu ar **Piegādātāju** par Preces piegādi;
      2. pieņem piegādāto Preci, ja tā ir kvalitatīva un Preces piegāde un izkraušana veikta atbilstoši Vienošanās un Līguma noteikumiem;
      3. organizē **Piegādātāja** darbinieku iekļūšanu Vienošanās 5.3.punktā norādītajā Preces piegādes adresē un **Pasūtītāja** telpās Preces piegādei;
      4. nodrošina Preces uzglabāšanu un lietošanu atbilstoši **Piegādātāja** iesniegtajiem Preces glabāšanas un lietošanas noteikumiem.
4. **PRECES PIEGĀDES KĀRTĪBA**
   1. **Pasūtītājs** pasūta Preci pēc nepieciešamības atsevišķu partiju veidā, nosūtot **Piegādātājam** pasūtījumu pa pastu un e – pastā.
   2. Preces pasūtījums ir veikts ar brīdi (datums), kad **Pasūtītājs** ir nosūtījis pasūtījumu **Piegādātajam** e-pastā.
   3. **Piegādātājs** ar saviem resursiem piegādā un izkraujPreci militārajā objektā Vagonu ielā 38, Rīgā, LV-1009, un izkrauj **Pasūtītāja** norādītā vietā. **Piegādātājs** ir informēts, ka par patvaļīgu iekļūšanu militārā objektā ir paredzēta administratīvā atbildība saskaņā ar Latvijas Administratīvo pārkāpumu kodeksa 194.3 pantu.
   4. **Piegādātājs** piegādā Preci **21** **(divdesmit vienas) kalendārās dienas laikā** no pasūtījuma veikšanas dienas (Vienošanās 5.2.punkts).
   5. **Piegādātājs** ne vēlāk kā 5 (piecas) darba dienas pirms Preces piegādes rakstiski vai telefoniski vienojas ar Līgumā norādīto **Pasūtītāja** kontaktpersonu par konkrētu Preces piegādes laiku. **Piegādātājs** ir tiesīgs Preci piegādāt pa daļām.
   6. **Piegādātājs** ne vēlāk kā 5 (piecas) darba dienas pirms Preces piegādes nosūta **Pasūtītājam** uz Līguma 13.10.punktā minēto e-pastu sarakstu ar **Piegādātāja** darbiniekiem, kuri veiks Preces piegādi, norādot transportlīdzekļa numuru, marku, transportlīdzekļa vadītāja vārdu, uzvārdu, personas kodu.
   7. **Piegādātājs** piegādā Preci iepakotu atbilstoši Tehniskajā specifikācijā noteiktajam, atsevišķā ražotāja mazumtirdzniecības iepakojumā.
   8. **Piegādātājs** kopā ar Preci iesniedz lietošanas instrukciju un uzglabāšanas noteikumus latviešu un/ vai angļu valodā.
   9. **Pasūtītājs** pieņem Preci Vienošanās 5.3.punktā norādītā vietā un nodrošina Preces uzglabāšanu atbilstoši Preces uzglabāšanas noteikumiem (saskaņā ar Vienošanās 5.8.punktu).
   10. **Piegādātājs** iepazīstina **Pasūtītāju** ar patiesu un pilnīgu informāciju par Preces kvalitāti, drošumu un lietošanas noteikumiem.
   11. **Piegādātājs** ir atbildīgs par Preces drošību, nejaušu bojāeju vai bojājumiem līdz brīdim (datums, laiks), kad Preču pavadzīmi (turpmāk – pavadzīme) ir parakstījis **Pasūtītājs**. Gadījumā, ja Preces piegādes brīdī **Pasūtītājs** konstatē, ka Preces iepakojums ir bojāts, **Pasūtītājs** 2 (divu) darba dienu laikā paziņo par to **Piegādātāja** Vienošanās norādītai kontaktpersonai uz e-pastu, un Līdzēji vienojas par tālāko rīcību.
   12. **Piegādātājs** pavadzīmē papildus normatīvajos aktos noteiktajām prasībām norāda Līguma numuru un datumu.
   13. **Pasūtītājam** ir tiesības pirms pavadzīmes saskaņošanas un parakstīšanas pārbaudīt piegādāto Preci, nepieņemt to un neparakstīt pavadzīmi, ja Preceneatbilst Vienošanās un Līguma noteikumiem, pavadzīmē norādītajam, ir nekvalitatīva vai arī tai ir konstatēti trūkumi, un iesniegt **Piegādātājam** aktu par konstatētajiem trūkumiem (turpmāk – Pretenzija). Šajā gadījumā **Piegādātājam** ir pienākums novērst Pretenzijā minētās neatbilstības un trūkumus, vai apmainīt Preci pret jaunu, kā arī pildīt uzliktās piegādes termiņa nokavējuma sankcijas, ja Vienošanās 5.4.punktā minētais termiņš ir nokavēts.
   14. Prece ir piegādāta ar brīdi (datums, laiks), kad Preču pavadzīmi ir parakstījis **Pasūtītājs**.
   15. Vienošanās minētās pavadzīmes paraksta Vienošanās norādītās Līdzēju kontaktpersonas vai cita attiecīgā Līdzēja pilnvarota persona.
   16. Pēc pavadzīmes parakstīšanas jautājumi par Preces kvalitāti tiek risināti saskaņā ar Vienošanās garantijas noteikumiem.
   17. Lai nodrošinātu materiāltehnisko līdzekļu NATO koda piešķiršanu Precei, pēc **Pasūtītāja** pieprasījuma bez papildu samaksas pieprasīšanas **Piegādātājs** nodod visus tā rīcībā esošos datus par Preci (specifikācijas un jebkura cita veida dokumentācija, kas būtu nepieciešama). Lai uzturētu informācijas drošību un tās neizpaušanu, kā arī ievērotu ražotāja pieprasīto drošības pakāpi, Preci vai specifisko tās daļu, ko aizsargā patents vai cita ražotāja noteikta drošības informācija, produkta tirgus nosaukums, atsauču numurs var tikt iesniegts tehnisko datu vietā. **Pasūtītājs** garantē informācijas drošību un tās neizpaušanu trešajai pusei bez saskaņošanas ar **Piegādātāju** vai ražotāju.
5. **NORĒĶINU KĀRTĪBA**
   1. **Pasūtītājs** samaksā par piegādāto un pieņemto kvalitatīvo un Vienošanās (t.sk. Līguma) noteikumiem atbilstošo Preci bankas pārskaitījuma veidā.
   2. **Pasūtītājs** samaksu veic 30 (trīsdesmit) kalendāro dienu laikā pēc abpusēji parakstītas Preces pavadzīmes saņemšanas pie **Pasūtītāja** (**Pasūtītāja** kancelejas atzīme).
   3. **Piegādātājs**, izrakstot Preces pavadzīmi, piemēro PVN saskaņā ar spēkā esošo Latvijas Republikas normatīvajos aktos noteikto kārtību un apmēru.
   4. Par apmaksas dienu tiek uzskatīta diena, kad **Pasūtītājs** veicis bankas pārskaitījumu uz pavadzīmē norādīto **Piegādātāja** kontu.
   5. Katrs no Līdzējiem sedz savus izdevumus par banku pakalpojumiem, kas saistīti ar naudas pārskaitījumiem.
6. **PRECES KVALITĀTE**

Kvalitatīva Prece atbilst Vienošanās, t.sk. pielikumos, Līgumā, normatīvajos aktos un ražotāja standartos noteiktām prasībām attiecībā uz Preces kvalitāti un **Piegādātāja** iesniegtajam piedāvājumam Atklātā konkursā.

1. **GARANTIJAS NOTEIKUMI**
   1. **Piegādātājs** uzņemas garantijas saistības Precei 24 (divdesmit) mēnešus no pasūtījuma piegādes dienas (turpmāk – Garantijas termiņš) un garantē, ka Garantijas termiņā Prece saglabā pienācīgu kvalitāti, drošumu un pilnīgas lietošanas īpašības.
   2. Ja **Pasūtītājs** Garantijas termiņā konstatē Preces trūkumus (Prece neatbilst Vienošanās vai Līguma noteikumiem, tai nav pienācīga kvalitāte), tad **Pasūtītājs** paziņo par to **Piegādātājam** e-pasta sūtījumā, papildus informējot par to telefoniski, uzaicinot **Piegādātāju** sagatavot aktu par konstatētajiem trūkumiem. **Piegādātāja** pārstāvim pēc paziņojuma nosūtīšanas 5 (piecu) darba dienu laikā ir jāierodas **Pasūtītāja** norādītajā vietā. **Piegādātāja** pārstāvja neierašanās gadījumā **Pasūtītājam** ir tiesības sagatavot aktu bez **Piegādātāja** pārstāvja piedalīšanās un sagatavotais akts kļūst saistošs **Piegādātājam**. Šādā gadījumā akts tiek nosūtīts **Piegādātājam** pa pastu.
   3. **Piegādātājs** apmaina nekvalitatīvo Preci pret jaunu un kvalitatīvu **15 (piecpadsmit) kalendāro dienu laikā** no akta par konstatētajiem trūkumiem (Vienošanās 8.2.punkts) sagatavošanas vai nosūtīšanas dienas. Nekvalitatīvās Preces apmaiņu **Piegādātājs** veic uz sava rēķina.
   4. **Piegādātājam** nav pienākums novērst Preces trūkumus, ja **Pasūtītājs** ir pārkāpis Preces lietošanas instrukciju vai Preces uzglabāšanas noteikumus (Vienošanās 5.8.punkts).
   5. Domstarpību gadījumā katram Līdzējam ir tiesības pārbaudīt Preces kvalitāti neatkarīgā laboratorijā, nekavējoties nosūtot Preci pārbaudei.
   6. Preču pārbaudi apmaksā **Piegādātājs**, izņemot gadījumus, kad Preču pārbaudi ir ierosinājis **Pasūtītājs** un Preču kvalitāte ir atzīta par atbilstošu Vienošanā noteiktajām prasībām.
2. **LĪDZĒJU MANTISKĀ ATBILDĪBA**
   1. Ja **Piegādātājs** nenodrošina Preces piegādi Vienošanās 5.4.punktā vai 8.3.punktā norādītajā termiņā, tad **Pasūtītājam** ir tiesības piemērot **Piegādātājam** līgumsodu. Šajā gadījumā **Piegādātājs** maksā **Pasūtītājam** līgumsodu 0,1% (vienas desmitās daļas no procenta) apmērā no attiecīgā pasūtījuma summas par katru nokavēto dienu, bet ne vairāk kā 10% (desmit procentu) apmērā no pasūtījuma summas un atlīdzina visus **Pasūtītājam** radušos zaudējumus.
   2. Ja **Piegādātājs** atsakās no Līguma izpildes, tad **Pasūtītājam** ir tiesības piemērot **Piegādātājam** līgumsodu. Šajā gadījumā **Piegādātājs** maksā **Pasūtītājam** līgumsodu 10% (desmit procentu) apmērā no visu iepriekš veikto pasūtījumu kopējās summas attiecīgā Līguma ietvaros. Līgumsoda ieturēšana notiek saskaņā ar Vienošanās 9.3.punktu, bet, ja ieskaita kārtībā līgumsodu nav iespējams ieturēt - līgumsoda samaksas termiņš ir 15 (piecpadsmit) kalendārās dienas no līgumsoda rēķina nosūtīšanas dienas (pasta zīmogs). Par atteikšanos no Līguma izpildes šī punkta izpratnē tiek uzskatīts, ja **Piegādātājs** nepiegādā Preci ilgāk kā 20 (divdesmit) kalendārās dienas pēc Vienošanās noteiktā termiņa.
   3. **Pasūtītājam** ir tiesības ieskaita kārtībā samazināt **Piegādātājam** samaksājamo naudas summu par piegādāto Preci tādā apmērā, kāda ir Vienošanās 9.1., 9.2.punktā noteiktajā kārtībā aprēķinātā līgumsoda summa.
   4. Ja **Pasūtītājs** neveic Preces apmaksu Vienošanās 6.2.punktā noteiktajā termiņā, tad **Piegādātājam** ir tiesības piemērot **Pasūtītājam** līgumsodu. Šajā gadījumā **Pasūtītājs** maksā **Piegādātājam** līgumsodu 0,1% (vienas desmitās daļas no procenta) apmērā no nokavētā maksājuma par katru nokavēto darba dienu, bet ne vairāk kā 10% (desmit procentu) apmērā no nesamaksātās summas.
   5. Līgumsoda samaksa, kad tā ir paredzēta, tiek veikta, pamatojoties uz Līdzēja, kurš pieprasa līgumsoda samaksu, izrakstītu rēķinu 15 (piecpadsmit) kalendāro dienu laikā no līgumsoda rēķina izsūtīšanas (pasta zīmogs) dienas.
   6. Līgumsoda samaksa neatbrīvo Līdzējus no saistību izpildes, izņemot Vienošanās 9.2.punktā noteiktajā gadījumā.
3. **STRĪDU IZSKATĪŠANA UN VIENOŠANĀS IZBEIGŠANA**
   1. Strīdus un nesaskaņas, kas var rasties Vienošanās izpildes rezultātā vai sakarā ar Vienošanos, Līdzēji atrisina savstarpēju pārrunu ceļā. Ja Līdzēji nevar panākt vienošanos, tad domstarpības risināmas Latvijas Republikas tiesā saskaņā ar Latvijas Republikas normatīvajiem aktiem.
   2. Līdzēji var izbeigt Vienošanos vai Līgumu pirms Vienošanās vai Līguma termiņa beigām, rakstveidā savstarpēji vienojoties.
   3. **Pasūtītājam** ir tiesības vienpusēji atkāpties no Vienošanās vai Līguma bez **Piegādātāja** piekrišanas, ja:
      1. **Piegādātājs** atsakās no Līguma izpildes saskaņā ar Vienošanās 9.2.punktu;
      2. **Piegādātājs** vismaz 2 (divas) reizes kavējis Vienošanās 5.4. vai 8.3.punktā noteikto termiņu;
      3. **Piegādātājs** vismaz 2 (divas) reizes piegādājis **Pasūtītājam** nekvalitatīvu Preci, tajā skaitā, ja piegādājis Preci Līgumam neatbilstošā apjomā vai sortimentā;
      4. **Piegādātājam** vairs nav spēkā esošu Vienošanās 4.1.3.punktā minēto dokumentu;
      5. **Piegādātājam** piemērotā līgumsoda apmērs ir sasniedzis maksimālo apmēru, t.i., 10% (desmit procentus) no Vienošanās 9.1. vai 9.2.punktā noteiktā maksimālā apmēra;
      6. **Piegādātājam ir** uzsākts/ pasludināts maksātnespējas un/ vai likvidācijas process vai apturēta saimnieciskā darbība u.tml.;
      7. Vienošamās 2.4.punktā noteiktajā gadījumā.
   4. **Pasūtītājam** ir tiesības vienpusēji atkāpties no Vienošanās un/ vai Līguma bez **Piegādātāja** piekrišanas, ja Līguma izpilde nav iespējama, jo Vienošanās un/ vai Līguma darbības laikā **Piegādātājam** ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas.
   5. Vienošanās 10.3. un 10.4.punktā noteiktajā gadījumā Vienošanās uzskatāma par izbeigtu 10. (desmitajā) darba dienā pēc **Pasūtītāja** paziņojuma par Vienošanās izbeigšanu (ierakstīta vēstule) izsūtīšanas dienas.
   6. Izbeidzot Vienošanos Vienošanās 10.3. un 10.4.punktā noteiktajos gadījumos, **Piegādātājs** maksā līgumsodu un/vai atlīdzina visus **Pasūtītājam** radušos zaudējumus saskaņā ar Vienošanos.
   7. **Pasūtītājam** ir tiesības vienpusēji atkāpties no Vienošanās bez zaudējumu atlīdzināšanas **Piegādātājam** jebkurā laikā, rakstveidā brīdinot par to **Piegādātāju** vismaz 30 (trīsdesmit) kalendārās dienas iepriekš un samaksājot **Piegādātājam** par faktiski līdz Vienošanās izbeigšanas brīdim piegādāto kvalitatīvo, Vienošanās noteikumiem atbilstošo Preci.
   8. **Piegādātājam** ir tiesības vienpusēji atkāpties no Vienošanās un Līguma, ja **Pasūtītājs** neveic samaksu ilgāk kā 30 (trīsdesmit) kalendāro dienu laikā pēc Vienošanās noteiktā samaksas termiņa, rakstveidā brīdinot par to **Pasūtītāju** vismaz 10 (desmit) darba dienas iepriekš. Šādā gadījumā Vienošanās uzskatāma par izbeigtu 10. (desmitajā) darba dienā pēc **Piegādātāja** paziņojuma par atkāpšanos (ierakstīta vēstule) izsūtīšanas dienas.
   9. Ja **Piegādātājs** veic Vienošanās vai Līguma noteikumiem neatbilstošu prettiesisku darbību, kas ir klajā pretrunā ar Vienošanās, Līguma noteikumiem vai labas ticības principam, tad var uzskatīt, ka ar šīs darbības veikšanu **Piegādātājs** ir vienpusēji atkāpies no Vienošanās un **Piegādātājs** zaudē visas ar Vienošanos iegūtās tiesības. Tādā gadījumā **Piegādātājs** atlīdzina **Pasūtītājam** visus ar minēto darbību vai darbībām radītos zaudējumus.
4. **NEPĀRVARAMA VARA**
   1. Neviens no Līdzējiem nav atbildīgs par Vienošanās saistību neizpildi, ja saistību izpilde nav bijusi iespējama nepārvaramas varas dēļ, kas radušies pēc Vienošanās noslēgšanas, ja Līdzējs par šādu apstākļu iestāšanos ir informējis pārējos Līdzējus 7 (septiņu) kalendāro dienu laikā no šādu apstākļu rašanās dienas. Šajā gadījumā Vienošanā noteiktais izpildes un samaksas termiņš tiek pagarināts attiecīgi par tādu laika periodu, par kādu šie nepārvaramas varas apstākļi ir aizkavējuši Vienošanās izpildi, bet ne ilgāk kā par 30 (trīsdesmit) kalendārajām dienām.
   2. Ar nepārvaramas varas apstākļiem jāsaprot dabas stihijas (plūdi, vētras postījumi), ugunsgrēks un citi no Līdzējiem pilnīgi neatkarīgi radušies ārkārtēja rakstura negadījumi, ko Līdzējiem nebija iespējas ne paredzēt, ne novērst.
   3. Līdzējam, kurš atsaucas uz nepārvaramas varas apstākļiem, ir jāpierāda, ka tam nebija iespēju ne paredzēt, ne novērst radušos apstākļus un to sekas par spīti īstenotajai pienācīgajai rūpībai.
   4. Gadījumā, ja nepārvaramas varas apstākļi turpinās ilgāk nekā 30 (trīsdesmit) kalendārās dienas, katrs no Līdzējiem ir tiesīgs vienpusēji atkāpties no Vienošanās, par to rakstveidā brīdinot pārējos Līdzējus 7 (septiņas) kalendārās dienas iepriekš.
5. **DATU AIZSARDZĪBAS PRASĪBAS**
   1. Vienošanās darbības laikā iegūto personas datu apstrādi Līdzēji veic saskaņā ar Eiropas Parlamenta un Padomes 2016.gada 27.aprīļa regulu Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK.
   2. Līdzējiem ir tiesības apstrādāt no otra Līdzēja iegūtos fizisko personu datus ar mērķi nodrošināt Vienošanās noteikto saistību izpildi, ievērojot normatīvajos aktos noteiktās prasības šādu datu apstrādei, izmantošanai un aizsardzībai.
   3. Vienošanās darbības laikā iegūtos personas datus Līdzēji nodot trešajām personām, to starp apakšuzņēmējiem, tikai Vienošanās vai normatīvajos aktos noteiktajos gadījumos. Šādā gadījumā attiecīgais Līdzējs pirms šādu datu nodošanas informē par to otru Līdzēju, ja vien spēkā esošie normatīvie akti to neaizliedz.
   4. Katrs Līdzējs apņemas pēc datu subjekta pieprasījuma iznīcināt no otra Līdzēja par konkrētu datu subjektu iegūtos/ nodotos datus, ja izbeidzas nepieciešamība tos apstrādāt Vienošanās un Līguma izpildes nodrošināšanai.
   5. **Piegādātājs** uzņemas atbildību par visām materiālajām un/vai cita rakstura sekām gadījumā, ja **Piegādātājs** nav informējis datu subjektus par datu nodošanu **Pasūtītājam**, datu apstrādes nolūkiem, juridiskajiem pamatojumiem un tiesībām, kā arī, ja **Piegādātāja** sniegtais apliecinājums izrādīsies nepatiess un **Piegādātājs** ar Vienošanās un / vai Līgumā iesaistītajām pilnvarotajām personām nebūs saskaņojis datu apstrādi.
6. **CITI NOTEIKUMI**
   1. Vienošanās stājas spēkā ar visu tās eksemplāru parakstīšanas un iereģistrēšanas dienu **Pasūtītāja** reģistrēšanas sistēmā un ir spēkā 48 (četrdesmit astoņus) mēnešus no Vienošanās spēkā stāšanās dienas.
   2. Vienošanos var papildināt, grozīt vai izbeigt, Līdzējiem savstarpēji vienojoties. Slēdzot Līgumus Vienošanās ietvaros, Līdzēji neveic būtiskus labojumus Vienošanās vai Līguma noteikumos.
   3. Visi Vienošanās grozījumi un papildinājumi tiek izdarīti rakstiski, Līdzējiem tos parakstot, un ir spēkā no to visu eksemplāru parakstīšanas un iereģistrēšanas dienas **Pasūtītāja** reģistrēšanas sistēmā, ja Vienošanās grozījumos un papildinājumos nav noteikts cits to spēkā stāšanās termiņš.
   4. Visi Vienošanās minētie pielikumi, Līgumi, kā arī pēc Vienošanās slēgšanas sagatavotie Vienošanās grozījumi un papildinājumi, ja tie sagatavoti, ievērojot Vienošanās 13.3.punkta noteikumus, ir Vienošanās neatņemamas sastāvdaļas.
   5. Ja kādi no Vienošanās noteikumiem zaudē juridisku spēku, tas nerada pārējo noteikumu spēkā neesamību. Spēkā neesoši noteikumi jāaizstāj ar citiem Vienošanās mērķiem un saturam atbilstošiem noteikumiem.
   6. Gadījumos, kas nav paredzēti Vienošanā, Līdzēji rīkojas saskaņā ar spēkā esošajiem normatīvajiem aktiem.
   7. Ja kādam no Līdzējiem tiek mainīts juridiskais statuss, nosaukums, adrese, kontaktpersona vai rekvizītiem, tad attiecīgais Līdzējs 5 (piecu) darba dienu laikā rakstveidā par to paziņo otram Līdzējam. Ja Līdzējs neizpilda šī punkta noteikumus, uzskatāms, ka otrs Līdzējs ir pilnībā izpildījis savas saistības, izmantojot Vienošanās 14.punktā minēto informāciju par otru Līdzēju. Šajā punktā minētie noteikumi attiecas arī uz Līgumos minētajiem Līdzēju pārstāvjiem un rekvizītiem. Pēc paziņojuma saņemšanas (**Pasūtītāja** atzīme par saņemšanu) tas kļūst par Vienošanās neatņemamu sastāvdaļu.
   8. Paziņojumi par atkāpšanos no Vienošanās vai Līguma, vai cita veida korespondence, kas attiecas uz Vienošanos un Līgumu, ir jānosūta ierakstītā vēstulē (izņemot Vienošanā atrunātos e-pasta sūtījumus) uz Vienošanā norādītajām Līdzēju juridiskajām adresēm, ja vien Vienošanās nav paredzēts savādāk.
   9. Vienošanās ir saistoša **Pasūtītājam** un **Piegādātājam**, kā arī visām trešajām personām, kas likumīgi pārņem viņu tiesības un pienākumus.
   10. **Pasūtītāja** par Vienošanos atbildīgā amatpersona ir: \_\_\_\_\_\_\_\_\_, tālrunis: \_\_\_\_\_\_\_\_\_\_\_;, e-pasts: [\_\_\_\_\_\_\_\_\_\_\_](mailto:marjans.zihs@mil.lv).
   11. **Piegādātāja** kontaktpersona ir: **\_\_\_\_\_\_\_\_\_\_**, tālrunis: \_\_\_\_\_\_\_\_, e-pasta adrese: \_\_\_\_\_\_\_\_\_\_\_\_.
   12. Vienošanās sagatavota latviešu valodā 2 (divos) eksemplāros ar vienādu juridisku spēku, no kuriem viens eksemplārs glabājas pie **Pasūtītāja**, bet otrs pie **Piegādātāja.**
   13. Vienošanās sagatavota uz 12 (divpadsmit) lapām, no kurām:
       1. Vienošanās pamatteksts uz 8 (astoņām) lapām;
       2. Vienošanās 1.pielikums „Līguma paraugs” uz 2 (divām) lapām;
       3. Vienošanās 2.pielikums „Tehniskā specifikācija” uz 1 (vienas) lapas;
       4. Vienošanās 3.pielikums „Tehniskais piedāvājums” uz 1 (vienas) lapas.
7. **LĪDZĒJU PARAKSTI UN REKVIZĪTI**

|  |  |  |  |  |  |  |
| --- | --- | --- | --- | --- | --- | --- |
| **PASŪTĪTĀJS**   |  | | --- | | **LR Aizsardzības ministrijas**  **Nacionālo bruņoto spēku**  **Nodrošinājuma pavēlniecība**  Reģistrācijas Nr. 90001259776  Adrese: Vienības gatve 56, Rīga, LV-1004  Tālrunis:  Valsts kase  Kods:  Konta Nr. | |  | | z.v. | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | / \_\_\_\_\_\_\_\_\_\_\_\_/ | | **PIEGĀDĀTĀJS**  **Sabiedrība ar ierobežotu atbildību "Hidronex"**  Reģistrācijas Nr. 40103746693  Adrese: Skandu iela 13, Rīga, LV-1067  Tālrunis:  e-pasts:  Banka:  Kods:  Konts:  z.v.    **/** \_\_\_\_\_\_\_\_\_\_\_ **/** |